proxectonos/corpus_dominio_legal_administrativo_tmp huggingface dataset:
RESOLUCIÓN do 7 de outubro de 2008 pola que se procede á publicación das subvencións concedidas en virtude da Orde do 7 de febreiro de 2008 pola que se establecen as bases reguladoras para a concesión en réxime de concorrencia competitiva de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 31/10/2008

De conformidade co disposto no artigo 18.1º da Lei 38/2003, do 17 de novembro, xeral de subvencións, no artigo 15.1º da Lei 9/2007, do 13 de xuño, de subvencións de Galicia, no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das subvencións concedidas, en virtude da Orde do 7 de febreiro de 2008, pola que se establecen as bases reguladoras para a concesión en réxime de concorrencia competitiva de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social.
Finalidade da axuda: as axudas teñen por obxecto o establecemento de subvencións ás entidades de iniciativa social, para a realización de programas de incorporación sociolaboral que contribúan a fomentar a inclusión social e a integración no mercado de traballo das persoas en situación ou risco de exclusión social.
Norma reguladora: Orde do 7 de febreiro de 2008 pola que se establecen as bases reguladoras para a concesión en réxime de concorrencia competitiva de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social. (Diario Oficial de Galicia nº 33, do 15 de febreiro).
Crédito orzamentario: 812.186 euros, nas aplicacións orzamentarias 05.41.312F.481.6 e 05.41.312F.481.4. Estas actuacións están cofinanciadas parcialmente polo Fondo Social Europeo.
Santiago de Compostela, 7 de outubro de 2008.
Anxo Manuel Quintana González
Vicepresidente da Igualdade e do Benestar
Ver referencia pdf "21200D001P008.PDF"
Ver referencia pdf "21200D003P010.PDF"
RESOLUCIÓN do 9 de outubro de 2008, da Secretaría Xeral da Consellería de Pesca e Asuntos Marítimos, pola que se lles dá publicidade aos convenios de colaboración subscritos por esta consellería no segundo cuadrimestre do ano 2008.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 30/10/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia e para darlle cumprimento a esa obriga por medio desta resolución dáselle publicidade á relación dos convenios subscritos no segundo cuadrimestre do ano 2008 pola Consellería de Pesca e Asuntos Marítimos que se incorpora como anexo a esta resolución.
Santiago de Compostela, 9 de outubro de 2008.
Miguel Ángel López Sieiro
Secretario xeral da Consellería de Pesca e Asuntos Marítimos
Ver referencia pdf "21100D011P057.PDF"
ORDE do 24 de outubro de 2008 pola que se modifica a do 7 de maio, pola que se convocaban axudas para a realización de actividades de promoción da lectura e a creación de clubs de lectura.
CONSELLERÍA DE CULTURA E DEPORTE — III. OUTRAS DISPOSICIÓNS — 30/10/2008

Con data do 16 de maio de 2008 (DOG nº 94, do 16 de maio) publicouse a Orde do 7 de maio de 2008 pola que se convocaban axudas a asociacións e institucións culturais para a realización de actividades de promoción da lectura e creación de clubs de lectura.
No artigo 9.2º da devandita orde establecíase que a xustificación das actividades sería antes do 15 de novembro de 2008.
No día de hoxe e dado que o número de solicitudes presentadas superou as expectativas, xerouse unha complexidade na xestión e unha carga de traballo que supón un atraso na resolución da convocatoria.
Visto o anterior,
DISPOÑO:
Artigo 1º.-Ampliación do prazo.
Ampliar ata o 30 de novembro o prazo límite previsto no artigo 9.2º da orde de convocatoria para a xustificación da primeira anualidade da subvención por parte dos beneficiarios.
Santiago de Compostela, 24 de outubro de 2008.
P.D. (Orde 12-01-2007)
Carlos Amoedo Souto
Secretario xeral da Consellería de Cultura
e Deporte
RESOLUCIÓN do 24 de outubro de 2008 pola que se modifica a do 6 de outubro pola que se adxudican as axudas para o fomento da investigación e a innovación empresarial do procedemento IN841A, convocadas pola Orde do 25 de abril de 2008 (Diario Oficial de Galicia número 88, do 8 de maio).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 30/10/2008

Por Resolución do 6 de outubro de 2008 (DOG nº 200, do 15 de outubro), adxudicáronse as axudas para o fomento da investigación e a innovación empresarial do procedemento IN841A, convocadas pola Orde do 25 de abril de 2008 (DOG nº 88, do 8 de maio). Na citada resolución establécese que para poder percibir as axudas correspondentes á anualidade de 2008, os beneficiarios deberán presentar, na data límite do 31 de outubro de 2008, a documentación xustificativa das subvencións concedidas, de acordo co establecido no artigo 17 da Orde do 25 de abril de 2008.
A Orde do 9 de outubro de 2008 (DOG nº 205, do 22 de outubro) modificou a do 25 de abril de 2008, en canto ao prazo de xustificación das subvencións, establecendo que este prazo será regulado na resolución de adxudicación de cada un dos procedementos.
Na súa virtude, de acordo con todo o indicado anteriormente, esta consellería
RESOLVE:
Primeiro.-O artigo segundo da Resolución do 6 de outubro de 2008 queda redactado así:
«Segundo.-Para poder percibir as axudas correspondentes á anualidade de 2008, os beneficiarios deberán presentar, na data límite do 15 de novembro de 2008, a documentación indicada no artigo 17 da Orde do 25 de abril de 2008 (DOG nº 88, do 8 de maio) así como no artigo 6 do anexo I da citada orde de convocatoria.».
Segundo.-Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Innovación e Industria no prazo dun mes, contado a partir do día seguinte ao da publicación desta resolución no Diario Oficial de Galicia, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 24 de outubro de 2008.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
RESOLUCIÓN do 2 de outubro de 2008 pola que se ordena a publicación do acordo do Consello da Xunta de Galicia do 31 de xullo de 2008 polo que se declara festa de  Galicia de interese turístico na provincia da Coruña a Romaría da Nosa Señora dos Milagres de Caión  que se celebra no concello da Laracha.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 30/10/2008

O Consello da Xunta de Galicia, na súa reunión do día 31 de xullo de 2008, adoptou, por proposta do conselleiro de Innovación e Industria, o seguinte acordo:
Declarar festa de Galicia de interese turístico na provincia da Coruña a festa da Romaría da Nosa Señora dos Milagres de Caión, que se celebra o día 8 de setembro, no concello da Laracha, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaracións de festas de Galicia de interés turístico.
En cumprimento co disposto no artigo 20 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 2 de outubro de 2008.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
ORDE do 23 de xuño de 2008 pola que se modifica a do 21 de decembro de 2007 pola que se regula a avaliación na educación secundaria obrigatoria na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 24/06/2008

O Decreto 133/2007, do 5 de xullo, polo que se regulan as ensinanzas da educación secundaria obrigatoria na Comunidade Autónoma de Galicia, na súa disposición derradeira primeira autoriza a Consellería de Educación e Ordenación Universitaria para ditar as disposicións que sexan necesarias para a execución e desenvolvemento do establecido nel.
O Decreto 126/2008, do 19 de xuño, polo que se establece a ordenación e o currículo de bacharelato na Comunidade Autónoma de Galicia, recolle na súa disposición derrogatoria que o artigo 12.5º do Decreto 133/2007, do 5 de xullo, polo que se regulan as ensinanzas da educación secundaria obrigatoria na Comunidade Autónoma de Galicia (DOG do 13 de xullo), queda derrogado.
En consecuencia, a Orde do 21 de decembro de 2007, pola que regula a avaliación na educación secundaria obrigatoria na Comunidade Autónoma de Galicia, ditada de conformidade coa derrogada norma, debe modificarse para recoller as disposicións que derivan de tal derrogación e, polo tanto, procede modificar en tal sentido os seus artigos 6 e 7.
En consecuencia, a Consellería de Educación e Ordenación Universitaria
DISPÓN:
Artigo único.-Modificación da Orde do 21 de decembro de 2007 pola que se regula a avaliación na educación secundaria obrigatoria na Comunidade Autónoma de Galicia.
Os artigos 6 e 7 da orde de referencia quedan modificados segundo se recolle a continuación:
Un.-O punto 4 de artigo 6 queda redactado como segue:
«No cómputo das materias para efectos de promoción, consideraranse tanto as materias non superadas do propio curso como as de cursos anteriores. O proxecto interdisciplinar, cuxas características quedan expresadas no artigo 4, punto 8, non computará á hora de considerar o número de materias para os efectos de promoción ao seguinte curso académico».
Dous.-O punto 6 do artigo 7 queda redactado como segue:
«Para os efectos de titulación, computaranse como materias con avaliación negativa tanto as suspensas do propio curso como as de cursos anteriores».
Santiago de Compostela, 23 de xuño de 2008.
Laura Sánchez Piñón
Conselleira de Educación e Ordenación Universitaria
RESOLUCIÓN do 23 de maio de 2008 pola que se ordena a publicación do acordo do Consello da Xunta de Galicia do 22 de maio de 2008 polo que se modifica a relación de postos de traballo do Consello Consultivo de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 24/06/2008

A aprobación da modificación da relación de postos de traballo do Consello Consultivo de Galicia xustifícase pola necesidade de dar cumprimento á sentenza nº 737/2003, con data do 23 de xullo de 2003, ditada polo Tribunal Superior de Xustiza de Galicia que ordena a modificación da RPT do Consello Consultivo de Galicia, aprobada polo acordo do Consello da Xunta de Galicia do 30 de xullo de 2002.
En consecuencia, por proposta do Consello Consultivo de Galicia, consultadas as organizacións sindicais presentes na Comisión de Persoal, o Consello da Xunta de Galícia, na súa reunión do día 22 de maio de dous mil oito, adoptou o seguinte
ACORDO:
Primeiro.-Aprobar a modificación da relación de postos de traballo do Consello Consultivo de Galicia nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia, na súa reunión do vinte e dous de maio de dous mil oito, relativo á aprobación da modificación da relación de postos de traballo do Consello Consultivo de Galicia, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 23 de maio de 2008.
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "12100D007P035.PDF"
RESOLUCIÓN do 28 de maio de 2008, da Secretaría Xeral da Consellería de Traballo, pola que se lles dá publicidade aos convenios de colaboración subscritos por esta consellería no primeiro cuadrimestre de 2008.
CONSELLERÍA DE TRABALLO — III. OUTRAS DISPOSICIÓNS — 24/06/2008

O artigo 11.1º da Lei 4/2006, do 30 de xuño, de transparencia e boas prácticas na Administración Pública galega (DOG nº136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración previstos no artigo 3.1ºc) do texto refundido da Lei de contratos das administracións públicas, subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación de convenios previstos no artigo 3.1ºc) do texto refundido da Lei de contratos das administracións públicas, subscritos pola Consellería de Traballo nos meses de xaneiro, febreiro, marzo e abril de 2008, que se incorpora como anexo a esta resolución.
Santiago de Compostela, 28 de maio de 2008.
José Vázquez Portomeñe
Secretario xeral de Traballo
Ver referencia pdf "12100D009P038.PDF"
SERVICIO GALEGO DE PROMOCIÓN DA IGUALDADE DO HOME E DA MULLER
RESOLUCIÓN do 28 de maio de 2008 pola que se lles dá publicidade ás axudas concedidas pola Dirección Xeral de Estruturas e Mercados da Pesca,  ao abeiro da Orde do 4 de xuño de 2003 pola que se establecen as bases e condicións para a adopción de medidas na pesca costeira artesanal e se regula o procedemento de concesión de primas globais a tanto alzado.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 24/06/2008

De acordo co establecido no artigo 15 da Lei 9/2007, do 13 de xuño, de subvencións de Galicia (DOG nº 121, do 25 de xuño), publícase no anexo o extracto das resolucións de concesión de axudas outorgadas no ano 2006, pola Dirección Xeral de Estruturas e Mercados da Pesca da Consellería de Pesca e Asuntos Marítimos, ao abeiro da Orde de 4 de xuño de 2003 pola que se establecen as bases e condicións para a adopción de medidas na pesca costeira artesanal e se regula o procedemento de concesión de primas globais a tanto alzado.
Todas estas axudas foron financiadas con cargo aos fondos europeos do Instrumento Financeiro de Orientación da Pesca (IFOP), co correspondente cofinanciamento con fondos procedentes da Administración xeral do Estado e da Xunta de Galicia.
a) Norma reguladora: Orde do 4 de xuño de 2003 (DOG nº 109, do 6 de xuño) pola que se establecen as bases e condicións para a adopción de medidas complementarias na pesca costeira artesanal e se regula o procedemento de concesión de primas globais a tanto alzado. A orde foi modificada pola do 14 de decembro de 2005 (DOG nº 244, do 22 de decembro) e pola Orde do 27 de marzo de 2006 (DOG nº 69, do 7 de abril) en que se fixa o importe do crédito dispoñible na anualidade 2006 e se delega no director xeral de Estruturas e Mercados da Pesca a resolución destas axudas.
b) Aplicacións orzamentarias: 14.03.722A.780.0 e 14.03.722A.770.0.
c) Finalidade das axudas: a finalidade específica destas primas globais é a de mellorar as condicións da práctica da pesca costeira artesanal en materia de condicións de traballo e seguridade, innovación tecnolóxica, organización da produción, transformación e comercialización dos produtos pesqueiros e formación profesional, entre outras, que contribúan a alcanzar un equilibrio duradeiro entre os recursos obxecto da pesca artesanal e a súa explotación, a incrementar a competitividade das súas estruturas de explotación, a mellorar o abastecemento e revalorización dos produtos propios desta pesqueira, a desenvolver e revitalizar as zonas que dependen desta frota, a mellorar o emprego, fomentar o feminino e protexer o ambiente.
Santiago de Compostela, 28 de maio de 2008.
Carmen Gallego Calvar
Conselleira de Pesca e Asuntos Marítimos
Ver referencia pdf "12100D008P037.PDF"
RESOLUCIÓN do 23 de maio de 2008 pola que se ordena a publicación do acordo do Consello da Xunta de Galicia do 22 de maio de 2008 polo que se modifica a relación de postos de traballo da Consellería de Cultura e Deporte.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 24/06/2008

A aprobación da modificación da relación de postos de traballo da Consellería de Cultura e Deporte xustifícase pola necesidade de adaptar esta á estrutura orgánica da Consellería de Cultura e Deporte, regulada mediante o Decreto 36/2006, do 23 de febreiro, e modificada polo Decreto 17/2008, do 7 de febreiro, publicados nos diarios oficiais de Galicia con datas do 8 de marzo de 2006 e do 19 de febreiro de 2008, respectivamente.
En consecuencia, por proposta da Consellería de Cultura e Deporte, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 22 de maio de dous mil oito, adoptou o seguinte
ACORDO:
Primeiro.-Aprobar a modificación da relación de postos de traballo da Consellería de Cultura e Deporte nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do vinte e dous de maio de dous mil oito, relativo á aprobación da modificación da relación de postos de traballo da Consellería de Cultura e Deporte, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 23 de maio de 2008.
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "12100D005P029.PDF"
Ver referencia pdf "12100D004P028.PDF"
Ver referencia pdf "12100D006P034.PDF"
RESOLUCIÓN do 23 de maio de 2008, da Secretaría Xeral de Comunicación, pola que se lles dá publicidade aos convenios de colaboración subscritos por esta secretaría xeral no primeiro cuadrimestre do ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 24/06/2008

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral de Comunicación, no primeiro cuadrimestre do ano 2008, os cales se relacionan no anexo a esta resolución.
Santiago de Compostela, 23 de maio de 2008.
Fernando Salgado García
Secretario xeral de Comunicación
Ver referencia pdf "12100D004P028.PDF"
CORRECCIÓN de erros.-Decreto 253/2007, do 13 de decembro, de réxime xurídico do solo e das edificacións promovidas polo Instituto Galego da Vivenda e Solo.
CONSELLERÍA DE VIVENDA E SOLO — I. DISPOSICIÓNS XERAIS — 20/06/2008

Advertidos erros no Decreto 253/2007, do 13 de decembro, de réxime xurídico do solo e das edificacións promovidas polo Instituto Galego da Vivenda e Solo, publicado no Diario Oficial de Galicia, nº 6, do 9 de xaneiro de 2008, procédese a efectuar as oportunas rectificacións:
No artigo 20 punto 3, na última liña, onde di: «neste capítulo», debe dicir: «neste artigo».
No artigo 22 punto 1, debe suprimirse «con crecemento do 4% anual».
No artigo 24 punto 3, penúltima liña, onde di: «artigo 20º.1», debe dicir: «artigo 20».
No artigo 35 punto 4, primeiro parágrafo, penúltima liña, onde di: «lista provisional de adxudicatarios/as e outra de espera», debe dicir: «lista provisional de adxudicatarios/as e outra de espera de acordo co establecido no artigo 36».
No artigo 38, no encabezamento, onde di: «Elaboración da listas provisionais de adxudicatarios/as e de espera», debe dicir: «Aprobación das listas provisionais de adxudicatarios/as e de espera».
No artigo 39, na liña terceira, onde di: «publicación da lista provisional», debe dicir: «aprobación da lista provisional».
No artigo 41, no seu encabezamento, onde di: «Adxudicación de vivendas en primeira ocupación», deberá dicir: «Adxudicación de vivendas vacantes en primeira ocupación».
No artigo 42, no seu encabezamento, onde di: «Adxudicación de vivendas en segundas e posteriores adxudicacións», debe dicir: «Adxudicación de vivendas vacantes en segundas e posteriores adxudicacións».
No artigo 63 punto 1, letra d), na segunda liña, onde di: «arrendatarios ou concesionarios dos locais alugados ou cedidos en uso», debe dicir: «arrendatarios ou cesionarios dos locais alugados ou cedidos en uso».
No anexo de ponderación de ingresos no coeficiente A, onde di: «unidades con ingresos de máis de tres perceptores», debe dicir: «unidades con ingresos de tres ou máis perceptores».
Advertidos erros correspondentes aos modelos de solicitude VI409B, VI409C e VI409D, que se inclúen como anexo no decreto indicado, cómpre efectuar a súa publicación de novo coas correccións efectuadas.
Ver referencia pdf "11900D001P007.PDF"
a) CESAMENTOS CONSELLERÍA DE SANIDADE
ORDE do 9 de xuño de 2008 pola que se autorizan as estadías formativas en empresas ou institucións destinadas ao funcionariado docente non universitario para o curso 2007-2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/06/2008

En virtude da Orde do 26 de marzo de 2008 (DOG do 3 de abril), pola que se convocan estadías formativas en empresas ou institucións para o curso 2007-2008 destinadas ao funcionariado docente non universitario e pola que se aproban as súas bases de concesión, e de conformidade coa proposta da comisión de selección prevista no punto sétimo da citada orde
RESOLVO:
Primeiro.-Autorizar as estadías formativas en empresas ou institucións para o curso 2007-2008 que figuran no anexo I desta orde.
Segundo.-Non autorizar as estadías formativas en empresas ou institucións que figuran no anexo II desta orde polas razóns que neste se indican.
Terceiro.-Informar de que as bolsas de asistencia por día que percibirán os profesores seleccionados están cofinanciadas nun 80% polo Fondo Social Europeo.
Cuarto.-Contra esta orde os interesados poderán interpoñer recurso potestativo de reposición perante a conselleira de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou poderán formular directamente recurso contencioso-administrativo no prazo de dous meses de acordo coa Lei 29/1998, do 13 de xullo, da xurisdición contencioso-administrativa, perante a sala do contencioso-administrativo do Tribunal Superior de Xustiza de Galicia.
Santiago de Compostela, 9 de xuño de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "11700D007P009.PDF"
CORRECCIÓN de erros.-Orde do 26 de maio de 2008 pola que se establecen as bases e se convocan, en réxime de concorrencia competitiva, subvencións para o cofinanciamento do Programa de apertura de centros educativos públicos fóra do horario lectivo nos concellos de Galicia para o ano 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/06/2008

Advertidos erros na citada orde, publicada no Diario Oficial de Galicia nº 112, do 11 de xuño de 2008, cómpre facer as oportunas rectificacións:
Na páxina 11.153, artigo 5º, punto 1, alínea C), onde di: «C) Actividades dirixidas ao alumnado de 5º e 6º de educación primaria e de 1º e 2º da ESO para a prevención ou intervención ante o absentismo e abandono temperán dos estudos, das cales se seleccionarán tres:», debe dicir: «C) Actividades dirixidas a mozas e mozos desde 3º da educación secundaria obrigatoria ata os 24 anos de idade para a prevención ou intervención ante o absentismo e abandono temperán dos estudos, das cales se seleccionarán tres:».
Na páxina 11.157, engádese como anexo o modelo de instancia previsto no artigo 6º.
Ver referencia pdf "11700D006P007.PDF"
CORRECCIÓN de erros.-Orde do 4 de xuño de 2008 pola que se establecen as bases reguladoras para a concesión de axudas a transportistas autónomos de mercadorías por estrada que abandonen a actividade, e se procede á súa convocatoria para o ano 2008.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 18/06/2008

Advertidos erros no texto da citada orde, publicada no Diario Oficial de Galicia nº 111, do martes 10 de xuño de 2008, cómpre realizar as seguintes correccións.
Na páxina 11.002, na columna da dereita, no artigo 3, número 1, letra b), onde di: «As persoas que reunisen á actividade do transporte....», debe dicir: «As persoas que teñan renunciado á actividade do transporte...»
Na páxina 11.004, na columna da esquerda, artigo 4, número 6, letra h), onde di: «...asinada en que así se faga constar.», debe dicir: «...asinada na que así se faga constar.»
Na páxina 11.005, na columna da esquerda, artigo 9, número 3, onde di: «...de producirse algunha renuncia por parte dos beneficiarios, en ben co incremento...», debe dicir: «...de producirse algunha renuncia por parte dos beneficiarios, ben co incremento...»
ORDE do  28 de maio de 2008 pola que se fixan os prezos de venda ao público de diversas publicacións da Vicepresidencia da Igualdade e do Benestar.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 18/06/2008

En virtude do Decreto 211/2005, do 3 de agosto, estableceuse a estrutura orgánica da Xunta de Galicia. Así mesmo, a través do Decreto 232/2005, do 11 de agosto, modificado polo 454/2005, do 1 de setembro, e polo 212/2007, do 8 de novembro, fixouse a estrutura orgánica dos seus departamentos. No seu artigo 1, establece a estrutura básica da Vicepresidencia da Igualdade e do Benestar, que asume o exercicio das competencias de igualdade e xénero e as políticas autonómicas de benestar, incluíndo as de xuventude, solidariedade, voluntariado, benestar social, exclusión social, servizos comunitarios, entre outras, como así o establece o Decreto 517/2005, do 6 de outubro, da súa estrutura orgánica, e, polo tanto, sobre as materias que constitúen o contido das publicacións relacionadas nesta orde.
A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, esta Vicepresidencia
DISPÓN:
Artigo único.
1. Quedan aprobados os prezos de venda ao público das publicacións que se relacionan no anexo.
2. Estes prezos entenderanse con IVE incluído.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de maio de 2008.
Anxo Manuel Quintana González
Vicepresidente da Igualdade e do Benestar
ANEXO
-Gzcrea 2006. Certame galego de creadores novos. Relato: 10 .
-Premios Gzcrea de Poesía 2007: 5,20 .
-Premios Gzcrea de Relato 2007: 5,40 .
-Isto é un poema e hai xente detrás: 17 .
-Manual do misántropo: 13 .
-O asegurador de ovnis e catro contos máis: 3 .
-Outono fotográfico 2007: 18 .
-Interactuando no tempo libre 2006: 12 .
-Coeducación afectivo-emocional e sexual: fundamentos para un modelo de intervención en educación infantil e primaria: 9 .
RESOLUCIÓN do 5 de xuño de 2008 pola que se convocan xornadas sobre ordenación do territorio e urbanismo, en colaboración coa Dirección Xeral de Administración Local.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 23/06/2008

Dentro do Plan de Actividades da Escola Galega de Administración Pública para o 2008, e de acordo coas funcións atribuídas pola Lei 4/1987, do 27 de maio, de creación da Escola, e pola Lei 10/1989, do 10 de xullo, de modificación da anterior, convócanse, en colaboración coa Dirección Xeral de Administración Local, xornadas descentralizadas sobre ordenación do territorio e urbanismo, que se deberán desenvolver de acordo coas seguintes bases:
1. Obxectivos.
Estudo de distintos temas de interese para os membros das corporacións locais de Galicia.
2. Contido.
A ordenación do territorio e urbanismo.
3. Destinatarios.
Membros e persoal das corporacións locais da Comunidade Autónoma galega. Terán preferencia os membros e persoal das corporacións locais de menos de 50.000 habitantes.
4. Desenvolvemento.
Horario: das 9.30 ás 14.30 horas.
Lugares e datas: as xornadas convocadas desenvolveranse en:
Carballo, no Pazo da Cultura, rúa do Pan, s/n, o día 19 de setembro de 2008.
Vilalba, na Casa da Cultura, praza de Suso Gayoso, nº 1, o día 26 de setembro de 2008.
Allariz, no Centro Social O Portelo, rúa Portelo, nº 4, o día 3 de outubro de 2008.
Baiona, no Parador, rúa Arquitecto Jesús Valverde, s/n, o día 10 de outubro de 2008.
5. Inscrición.
Prazo: remata 48 horas antes da realización das xornadas convocadas.
Para asistir á xornada deberá formalizarse a solicitude correspondente de acordo co modelo anexo e enviarse á Escola Galega de Administración Pública, rúa de Madrid, 2-4 15707 Santiago de Compostela, admitiranse solicitudes por telefax ao número 981/54 63 30, así como por correo electrónico ao local.egap@xunta.es.
Nº de prazas: limitado á capacidade do local.
Inscricións fóra de prazo: só se admitirán de quedaren prazas baleiras, coa condición de que se cumpran os requisitos xerais antes indicados.
Os peticionarios poderán obter información e confirmación da súa posible admisión, na páxina web
http://egap.xunta.es
ou chamando por teléfono ao seguinte número: 981/54 62 57-54 63 23.
6. Modificacións.
A EGAP asumirá a facultade de interpretar e de resolver as incidencias que puidesen xurdir no desenvolvemento das xornadas, así como a facultade de cancelalas se o número de solicitudes non xustificase a súa realización.
7. Certificado de asistencia.
Entregaráselles, ao remate destas xornadas, a aquelas persoas inscritas que concorresen asiduamente a elas, cando a súa asistencia sexa igual ou superior ao 85% das horas lectivas programadas, e expresarase, neste documento, a natureza da actividade e a data da súa realización.
Santiago de Compostela, 5 de xuño de 2008.
Carlos Suárez-Mira Rodríguez
Director da Escola Galega de Administración
Pública
Ver referencia pdf "12000D007P166.PDF"
RESOLUCIÓN do 11 de xuño de 2008 pola que se convocan xornadas sobre a función política e administración, en colaboración coa Dirección Xeral de Administración Local.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 23/06/2008

Dentro do plan de actividades da Escola Galega de Administración Pública para 2008, e de acordo coas funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócanse, en colaboración coa Dirección Xeral de Administración Local, xornadas descentralizadas sobre función política e Administración, que deberán desenvolverse de acordo coas seguintes bases:
1. Obxectivos.
Estudo de distintos temas de interese para os membros das corporacións locais de Galicia.
2. Contido.
A función política e Administración.
O goberno municipal. O exercicio da función da oposición. ROF.
Coordinación, cooperación e intermunicipalidade.
3. Destinatarios.
Membros e persoal das corporacións locais da Comunidade Autónoma galega. Terán preferencia os membros e persoal das corporacións locais de menos de 50.000 habitantes.
4. Desenvolvemento.
Horario: de 9.30 a 14.30 horas.
Lugares e datas: as xornadas convocadas desenvolveranse en:
Ribeira, no Conservatorio, rúa Miguel Rodríguez Bautista, nº 21, o día 17 de outubro de 2008.
Monforte de Lemos, na Casa da Cultura, praza de España, nº 3, o día 24 de outubro de 2008.
Ribadavia, no Centro Comarcal do Ribeiro, avenida de Redondela, nº 3, o día 31 de outubro de 2008.
Lalín, no Salón Teatro (Auditorio Municipal), rúa do Parque, nº 10, o día 7 de novembro de 2008.
5. Inscrición.
Prazo: remata 48 horas antes da realización das xornadas convocadas.
Para asistir á xornada deberá formalizarse a solicitude correspondente con arrego ao modelo anexo e enviarse á Escola Galega de Administración Pública, rúa de Madrid, 2-4, 15707 Santiago de Compostela, admitiranse solicitudes por telefax ao número 981/54 63 30, así como por correo electrónico ao local.egap@xunta.es.
Nº de prazas: limitado á capacidade do local.
Inscricións fóra de prazo: só se admitirán de quedaren prazas baleiras, coa condición de que se cumpran os requisitos xerais antes indicados.
Os peticionarios poderán obter información e confirmación da súa posible admisión, na páxina web
http://egap.xunta.es
ou chamando por teléfono ao seguinte número: 981/54 62 57-63 23.
6. Modificacións.
A EGAP asumirá a facultade de interpretar e de resolver as incidencias que puidesen xurdir no desenvolvemento das xornadas, así como a facultade de cancelalas se o número de solicitudes non xustificase a súa realización.
7. Certificado de asistencia.
Entregaráselles ao remate destas xornadas a aquelas persoas inscritas que concorresen asiduamente a elas, cando a súa asistencia sexa igual ou superior ao 85% das horas lectivas programadas, e expresarase, neste documento, a natureza da actividade e a data da súa realización.
Santiago de Compostela, 11 de xuño de 2008.
Carlos Suárez-Mira Rodríguez
Director da Escola Galega de Administración
Pública
Ver referencia pdf "12000D009P168.PDF"
ORDE do 27 de maio de 2008 pola que se autoriza o cambio de titularidade do centro privado Santa Vedruna, do concello de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/06/2008

Examinado o expediente iniciado polo centro privado Santa Vedruna, do concello de Vigo, no que solicita o cambio de titularidade do devandito centro, que conta con autorización para impartir 3 unidades de educación infantil, 6 unidades de educación primaria e 1 unidade de educación especial.
Resultando que mediante escritura pública notarial a Congregación Hermanas Carmelitas de la Caridad cede a titularidade do referido centro educativo, para todos os efectos, a O Castro International School of Vigo, S.L., aceptando esta entidade a dita cesión.
Vistos o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 que o desenvolve.
Considerando que se cumpriron neste expediente os requisitos exixidos pola normativa vixente nesta materia.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar, con efectos do 1 de setembro de 2008, o cambio de titularidade do centro privado Santa Vedruna, do concello de Vigo, código 36010447, a favor de O Castro International School of Vigo, S.L., con todo os dereitos e obrigas adquiridas pola cesionista Congregación Hermanas Carmelitas de la Caridad, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio efectivo de titularidade que se autoriza. Este cambio de titularidade non afectará o réxime de funcionamento concedido ao centro.
Segundo.-Inscribir esta modificación no Rexistro de Centros dependente desta consellería.
Contra esta orde, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia.
Santiago de Compostela, 27 de maio de 2008.
Laura Sánchez Piñón
Conselleira de Educación e Ordenación Universitaria
CORRECCIÓN de erros.-Orde do 29 de maio de 2008 pola que se autoriza a implantación das modalidades de bacharelato en centros públicos da Comunidade Autónoma de Galicia de acordo coa nova ordenación establecida pola Lei orgánica 2/2006, do 3 de maio, de educación.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/06/2008

Ver referencia pdf "11900D008P029.PDF"
-Na páxina 10.433 debe figurar como pé de páxina o seguinte texto:
O bacharelato impartido no Conservatorio Profesional de Música da Coruña dependerá do IES Salvador de Madariaga, desta cidade.
-Na páxina 10.436 debe figurar como pé de páxina o seguinte texto:
O bacharelato impartido no Conservatorio Profesional de Música de Vigo dependerá do IES Alexandre Bóveda, desta cidade.
ORDE do 4 de xuño de 2008 pola que se dispón o cesamento, por petición propia, dun membro do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 20/06/2008

Os comités éticos de investigación clínica son os encargados de emitir informe sobre todos os ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na Comunidade Autónoma polo Decreto 32/1996, do 25 de xaneiro, e polo Real decreto 223/2004, do 6 de febreiro e Lei 29/2006, do 26 de xullo, de garantías e uso racional dos medicamentos e produtos sanitarios.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3 dispón que a composición do comité se axustará ao establecido no Decreto 32/1996 e que os seus membros serán nomeados por orde da Consellería de Sanidade.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, reformada pola Lei 11/1988, do 20 de outubro, a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, polo que regula a realización de cnsaios clínicos na Comunidade Autónoma de Galicia, por proposta da Subdirección Xeral de Farmacia e Produtos Sanitarios do Servizo Galego de Saúde,
DISPOÑO:
Artigo único.-Cesa, por petición propia, como secretaria suplente e como membro do Comité Ético de Investigación Clínica de Galicia, creado pola Orde do 11 de xullo do 1996, a persoa que se relaciona no anexo.
Santiago de Compostela, 4 de xuño de 2008.
María José Rubio Vidal
Conselleira de Sanidade
ANEXO
Cesamento como secretaria suplente e como membro do Comité Ético de Investigación Clínica de Galicia de:
-Silvia Represa Veiga, farmacéutica de atención primaria da Xerencia de Atención Primaria de Santiago de Compostela.
b) NOMEAMENTOS CONSELLERÍA DE SANIDADE
ORDE do 4 de xuño de 2008 pola que se nomea un novo membro do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 20/06/2008

Os comités éticos de investigación clínica son os encargados de emitir informe sobre todos os ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na Comunidade Autónoma polo Decreto 32/1996, do 25 de xaneiro, e polo Real decreto 223/2004, do 6 de febreiro, e Lei 29/2006, do 26 de xullo, de garantías e uso racional dos medicamentos e produtos sanitarios.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ao establecido no Decreto 32/1996 e os seus membros serán nomeados por orde da Consellería de Sanidade.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, reformada pola Lei 11/1988, do 20 de outubro, a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da Subdirección Xeral de Farmacia e Produtos Sanitarios do Servizo Galego de Saúde,
DISPOÑO:
Artigo único.-Noméase como novo membro e secretaria suplente do Comité Ético de Investigación Clínica de Galicia, creado pola Orde do 11 de xullo de 1996, a persoa que se relaciona no anexo.
Santiago de Compostela, 4 de xuño de 2008.
María José Rubio Vidal
Conselleira de Sanidade
ANEXO
Novo membro e secretaria suplente do CEIC de Galicia:
-Paula María López Vázquez, facultativa especialista de área da Unidade de Farmacoloxía Clínica do Complexo Hospitalario Universitario de Santiago de Compostela.
ORDE do 17 de xuño de 2008 pola que incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 25/06/2008

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, novos procedementos, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán,
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, (procedementos para os que está habilitado o Rexistro Telemático da Xunta de Galicia), e queda, pois, habilitado cos efectos previstos no seu artigo 5.1º, o seguinte procedemento:
* IN 516B Subvencións destinadas aos concellos da Comunidade Autónoma de Galicia para o desenvolvemento do programa concellos dixitais 2008-2009, no marco do Plan estratéxico galego da sociedade da información e o Plan avanza.
2. O procedemento para a tramitación electrónica estará dispoñible no enderezo
http://www.xunta.es/servicios/.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 17 de xuño de 2008.
José Luis Méndez Romeu
Conselleiro de Presidencia, Administracións Públicas e Xustiza
CONSELLERÍA DE MEDIO AMBIENTE E DESENVOLVEMENTO  SOSTIBLE
ORDE do 19 de xuño de 2008 pola que se determina a época de perigo alto de incendios.
CONSELLERÍA DO MEDIO RURAL — III. OUTRAS DISPOSICIÓNS — 25/06/2008

O artigo 9 da Lei 3/2007, do 9 de abril, de prevención e defensa contra os incendios forestais de Galicia establece que, en consideración cos antecedentes históricos sobre o risco de incendios forestais de Galicia e sobre a incidencia das variables forestais do comportamento do lume, a consellería con competencias en materia forestal definirá a época de perigo que condicionará a intensidade das medidas que se adoptarán para a defensa do territorio de Galicia.
O Consello da Xunta, na sesión do 15 de maio de 2008, aprobou, de acordo co artigo 14 da devandita lei, a actualización do Plan de prevención e defensa contra os incendios forestais de Galicia. Xa que logo, cómpre determinar as épocas de perigo alto de incendios forestais para 2008, sen prexuízo da posterior determinación das restantes épocas de perigo, e é competencia da Consellería do Medio Rural en virtude do establecido no Decreto 562/2005, do 1 de decembro, polo que se establece a estrutura orgánica da devandita consellería.
Con base no exposto, e ao abeiro do establecido na Lei 1/1983, do 22 de febreiro, reguladora da Xunta e da súa presidencia,
DISPÓN:
Artigo único.-Época de perigo alto de incendios.
Declárase como época de perigo alto de incendios forestais durante 2008 a comprendida entre o 1 de xullo e o 30 de setembro.
Disposicións derradeiras
Primeira.-Facúltase o director xeral de Montes e Industrias Forestais para ditar cantas disposicións sexan precisas para a aplicación do disposto nesta orde.
Segunda.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 19 de xuño de 2008.
Alfredo Suárez Canal
Conselleiro do Medio Rural
DECRETO 128/2008, do 5 de xuño, polo que se acepta a cesión a título gratuíto dun inmoble realizada polo Concello da Fonsagrada á Comunidade Autónoma de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 25/06/2008

Con data do 3 de outubro de 2007 o Pleno do Concello da Fonsagrada adoptou o acordo de cederlle á Comunidade Autónoma de Galicia unha parcela de terreo.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o Regulamento para a execución da dita lei.
Na súa virtude, por proposta do conselleiro de Economía e Facenda, logo da deliberación do Consello da Xunta de Galicia na súa reunión de cinco de xuño de dous mil oito,
DISPOÑO:
Artigo 1º
Acéptase nos termos establecidos polo Concello da Fonsagrada a cesión a título gratuíto dun inmoble situado nese concello cunha superficie de 1.303,82 m2 que linda: norte co predio segregado número un; sur, co predio segregado número tres; leste, coa pista asfaltada denominada «camiño de Xestoso»; oeste, co instituto de ensino secundario.
Está inscrita no Rexistro da propiedade da Fonsagrada no tomo 302, libro 145, predio nº 18.180.
Artigo 2º
O inmoble cédese para a construción dun edificio destinado a actividades propias da Consellería do Medio Rural, así como base de vehículos para o Servizo de Montes e Industrias Forestais e Servizo de Incendios.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, cinco de xuño de dous mil oito.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
RESOLUCIÓN do 15 de maio de 2008, da Secretaría Xeral da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no primeiro cuadrimestre.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 25/06/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) imponlle a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de xaneiro, febreiro, marzo e abril do ano 2008, que se incorpora como anexo a esta resolución.
Santiago de Compostela, 15 de maio de 2008.
Santiago Antonio Roura Gómez
Secretario xeral da Consellería de Presidencia, Administracións Públicas e Xustiza
Ver referencia pdf "12200D005P019.PDF"